OBJECTIUS | AMPA INS. Alt Penedès\nSegons els nostres estatuts, els objectius principals de l’AMPA són:\na) Donar suport i assistència als membres de l’associació i, en general, als pares i mares, els tutors i les tutores, el professorat i l’alumnat del centre i els seus òrgans de govern i de participació, en tot allò que fa referència a l’educació dels seus fills i, en general, de tot l’alumnat matriculat al centre.\nb) Promoure la participació dels pares i les mares dels alumnes en la gestió del centre.\nc) Assistir els pares i les mares dels alumnes en l’exercici del seu dret a intervenir en el control i la gestió del centre quan sigui sostingut amb fons públics.\nd) Promoure la representació i la participació dels pares i les mares dels alumnes en els consells escolars dels centres públics i concertats i altres òrgans col·legiats.\nf) Col·laborar en les activitats educatives del centre i cooperar amb el Consell Escolar en l’elaboració de directius per a la programació d’activitats complementàries, extraescolars o de serveis.\ng) Promoure les activitats de formació de pares i mares, tant des del vessant cultural com de l’específic de responsabilització en l’educació familiar.\nh) D’altres que, en el marc de la normativa educativa, els assignin els seus estatuts. Promoure i realitzar tota mena d’activitats fisicoesportives\ni) Donar suport humà, material i econòmic al Centre.\nL’AMPA és una entitat sense afany de lucre que agrupa tots els pares i mares del centre. Està reconeguda legalment en el registre d’Associacions i les seves funcions estan regulades per un decret de la Generalitat de Catalunya.\nEl finançament econòmic de l’AMPA funciona amb la quota que aporten els seus socis i sòcies, de la quota d’ESO i Batxillerat, 25,00 € anuals i per família són per activitats i gestió directa de l’AMPA, i la resta per donar suport a l’Institut.\nParticipa en la presa de decisions i en el govern del centre per mitjà d’un representant al Consell Escolar del centre.\nL’AMPA gestiona directament el servei de lloguer de taquilles per a l’alumnat.\nCol·labora en l’organització de les festes al centre (St. Jordi…) i\nOrganitza diverses activitats extraescolars (teatre, esports…)\nDóna suport econòmic al centre per a la prestació del Servei de biblioteca,\nl’adquisició d’equipament o el manteniment i la millora de les instal·lacions.\nOfereix el servei de reutilització de llibres a través de l’empresa Iddink,\nMitjançant el sistema “ecobooks” . Que possibilita una reducció important de seu Cost,\nCom participa en el funcionament del centre i en altres àmbits?\nL’AMPA és present en les diverses comissions en què s’organitza el Consell Escolar: la Comissió Permanent, la Comissió Econòmica i la Comissió de Convivència.\nL’AMPA és present també en els òrgans següents: Consell Escolar Municipal, Consell Escolar Comarcal i Consell Esportiu de l’Alt Penedès.\nL’AMPA és l’interlocutor entre l’institut i l’Organització LABDOO que col·labora en el projecte de l’assignatura de serveis comunitaris.\nFent-vos socis assistint als actes i les reunions que convoca.\nFormant part de la Junta Directiva que escull l’Assemblea General.\nAl despatx de l’AMPA, cada dilluns, dimecres i divendres de 10.00h a 11.00h i dimarts i dijous de 12.00h a 13.00h o per correu electrònic, a l’adreça següent:\nAnimeu-vos a participar. És una bona manera de seguir de més a prop l’educació dels vostres fills i filles, de contribuir a la millora de la qualitat de l’ensenyament perquè els pares i mares també som part de la comunitat educativa.\nBon curs 2019-2020 Junta Directiva AMPA, INSTITUT Alt Penedès


Compte amb els radars francesos - Diari de la neu\nCompte amb els radars francesos\nSanció d'un radar localitzat a Ax Les Thermes Autor/a: Diaridelaneu.cat\nJa falta menys perquè comenci una nova temporada d'esquí. Malgrat la pandèmia i el trist record que ens queda a tots del tancament precipitat de les estacions d'esquí el passat 14 de març, sembla que l'experiència d'un tancament global no es tornarà a repetir en aquesta nova campanya.\nI si es produeix, serà que la situació sanitària s'ha tornat incontrolable. Però pel que ens va arribant cap autoritat té ganes de tornar a decretar un confinament estricte que, d'altra banda, tampoc se sap quines conseqüències desastroses tindria en la nostra economia personal i de país. En resum, la situació hauria d'estar molt fora de control perquè tornem a tancar estacions. I de control és del que voldria parlar en aquest article d'opinió.\nEn els darrers anys m'he trobat en una situació que gairebé no falla mai. Cada vegada que visito una estació d'esquí francesa em trobo amb la desagradable sorpresa que m'arriba alguna sanció per excés de velocitat. Circulant per les carreteres del vessant nord del Pirineu m'he trobat en situacions de tota mena. També una mala passada per culpa del Google Maps, anant cap a Gourette, però d'això ja en vaig escriure en una altra ocasió.\nUna de les carreteres on més sancions he anat col·leccionant és l'N-116, entre Perpinyà i Puigcerdà. Dels radars que hi ha localitzats en aquesta carretera nacional he de dir que en tinc sancions com a mínim duplicades dels radars de Bourg-Madame, Vinçà i El soler. A vegades han estat sancions mentre anava o tornava d'alguna estació d'esquí de la zona, i en altres per qüestions familiars, mentre anava o tornava de la Jonquera cap a Puigcerdà. Són sancions sense cap emoció: et fan la foto i punt, dies després t'arriba a casa un sobre amb un escut o segell tricolor de l'administració francesa. Quan els veig a la bústia ja sé, automàticament, que són una multa de radar de les carreteres franceses.\nSi a la bústia de casa rebeu un sobre com aquest... possible sanció de radar a la vista. (Foto: IST).\nVehicle dels gendarmes perseguint-me per Saint Girons\nFa un any i mig, el març de 2019, un vehicle de la gendarmeria em va perseguir per la carretera D117. Tampoc recordo si era abans o després de travessar Saint Girons, però segur que va ser per aquella zona. Anàvem cap a Bagneres de Luchon. He de dir que els gendarmes van ser molt correctes: em van anar al darrere meu uns pocs quilòmetres. Em van fer llums, no recordo si amb sirena inclosa o no, em van avançar i, finalment, em van fer parar en un voral de la carretera.\nDurant una estona, uns 15 o 20 minuts, els gendarmes i nosaltres (jo i la meva parella) vam ser el centre d'atracció dels vehicles que passaven per la carretera, que ens miraven per les finestres dels cotxes tot fent el xafarder. El cert és que els gendarmes em van dir, i és cert, que no havia estat una infracció important per excés de velocitat. Tot plegat m'havia m'havia excedit en menys de 20 km/hora el límit de velocitat que estava establert dins un nucli urbà.\nEm van sancionar, em van dir que la multa m'arribaria en uns dies a casa, i així va ser, i que podia marxar tranquil·lament. I que vigilés amb els límits de velocitat. Van ser amables i fins i tot es van interessar per cap a on anàvem. En cap cas era una infracció greu, però la sanció no me la treuria ningú. No recordo l'import.\nRadar a Ax Les Termes\nLa darrera sanció ha arribat fa dues setmanes. Bé, no a mi, sinó a la meva parella, que en aquesta ocasió va ser ella qui posava el cotxe i la conducció, mentre que jo anava còmodament de copilot, admirant els sempre espectaculars paisatges de boscos i muntanyes que ofereixen els Pirineus en el seu vessant nord. El cas és que el cotxe a mi no me'l va deixar conduir, i millor, perquè ara tinc més clar que jo no sóc el problema.\nEl cas és que tornàvem de passar tres dies a SaintLary. Era l'11 de març de 2020, pocs dies abans del confinament i tancament de les estacions d'esquí.\nEs tracta d'una infracció per excés de velocitat que, sincerament, s'han passat. En el tram on hi havia el radar s'havia de circular a un màxim de 80 km/hora. Segons la sanció que ens ha arribat a la bústia amb el típic sobre de logo Repúblique Française (sis mesos després!) posa per escrit que el vehicle va ser identificat quan anàvem a 86 km/hora, que en el tram s'havia de circular a un màxim de 80, i que la velocitat enregistrada pel radar va ser de 81 km/hora.\nEn definitiva, per sobrepassar la velocitat en 1 km/h, la sanció puja a 45 €, això si paguem dins els quaranta-cinc dies després de rebre la notificació. Si esperem entre 46 i 76 dies a pagar-la, aleshores seran 68 €, que passaran a ser 180 si superem els setanta-sis dies. En definitiva, pagarem ara, que surt més a compte.\nEspero que a vosaltres, si esteu llegint aquest article i heu de circular per les sempre boniques carreteres occitanes, de les quals, i malgrat els radars, en conservo magnífics records d'espectaculars paisatges, us serveixi aquesta meva experiència perquè poseu la màxima atenció en els límits de velocitat. Ja ho veieu, no perdonen ni un sol km/hora d'excés i, com us deia en les primeres línies de l'article, estem més controlats i vigilats del què ens podem arribar a imaginar.\nPer cert, que faríeu vosaltres amb la multa, la pago jo o que la pagui la meva parella?\nVinga, salut i neu, i ens veiem a pistes en poques setmanes!


Un home de 78 anys de la regió del Vèneto i una dona de 75 anys de la Llombardia han mort amb poques hores de diferència pel coronavirus\nRedacció 22/02/2020 - 07.28 Actualitzat 22/02/2020 - 17.02\nItàlia suma dos morts pel coronavirus i es converteix en el país més afectat d'Europa per la malaltia Covid-19. Les dues víctimes són un home i una dona que s'havien infectat i han mort amb poques hores de diferència.\nLa matinada de dissabte s'ha sabut la mort d'un home de 78 anys de la regió del Vèneto. I al matí s'ha confirmat la mort d'una dona de 75 anys de la Llombardia. Eren dos dels 51 casos confirmats al país. Entre els infectats hi ha almenys 5 metges.\nPer controlar la situació, les autoritats italianes han pres mesures dràstiques. Deu poblacions de la Llombardia i una del Vèneto tenen restricció de moviments. En total, 50.000 habitants que no poden sortir de casa. No hi haurà escoles i s'han suspès totes les activitats públiques en aquesta zona.\nAvís del Ministeri de Sanitat italià per la situació del coronavirus (EFE/Giampietro Bisaglia)\nEl primer cas de coronavirus a Itàlia va ser el d'un home de 38 anys que està hospitalitzat des de dimecres a la unitat de cures intensives. El pacient havia estat en contacte amb una persona que havia viatjat a la Xina. Aquest pacient hauria contagiat totes les altres persones que estan infectades a Itàlia. Cap no havia viatjat mai a la Xina.\n250 italians estan en quarantena per sotmetre's a les proves.\nTercera mort a Europa\nEls d'Itàlia són el segon i el tercer casos de mort per coronavirus a Europa. El primer va ser a França, un turista xinès de 80 anys. De fet, França va ser el país amb més afectats durant dies, però ara Itàlia li ha passat al davant.\nL'aparició de més casos fora de la Xina és el que més preocupa ara l'Organització Mundial de la Salut, que ha recordat la necessitat d'invertir més esforços, sobretot econòmics, abans no sigui massa tard i s'arribi a la pandèmia.\nPreocupació a Corea del Sud i a l'Iran\nA banda d'Itàlia, Corea del Sud s'ha convertit en les últimes hores en el nou focus de preocupació per l'extensió del coronavirus. El nombre d'afectats s'hi ha multiplicat per dotze en pocs dies i ja en tenen comptabilitzats 346 casos.\nEl principal punt d'infecció ha estat aquesta església d'una secta cristiana. 400 feligresos tenen símptomes del virus.\nLa situació també és preocupant a l'Iran. Hi ha 18 infectats i cinc morts, i no s'ha trobat que cap d'aquestes persones ha tingut contacte amb l'origen xinès de la malaltia. A més, acaben de celebrar eleccions, fet que ha augmentat el contacte entre molta gent.\nA l'Iraq, per evitar que els arribi el coronavirus de l'Iran, han prohibit l'entrada de totes les persones que vinguin del país veí. Només s'accepta el retorn d'iraquians, que han de passar controls sanitaris.\nL'aparició de casos en països amb sistemes sanitaris febles dispararia la gravetat d'aquesta crisi.\nA la Xina, les últimes dades oficials fetes públiques aquesta matinada eleven els morts a 2.300.\nAugmenten els casos de coronavirus fora de la Xina


Habitatges per a famílies en risc d'exclusió social i pisos tutelats\nLa Generalitat repara nou habitatges a Ontinyent per a famílies en risc d'exclusió social i pisos tutelats per a persones amb diversitat funcional\nLa Conselleria d’Habitatges, Obres Públiques i Vertebració del Territori ha reparat nou habitatges a Ontinyent per a posar-les a la disposició de famílies en risc d’exclusió social així com per a persones amb diversitat funcional a través de pisos tutelats.\nSis habitatges s’han adjudicat a famílies que estaven registrades en el llistat de demandants d’habitatge d’Ontinyent, mentre que altres dos habitatges se cediran de seguida a l’Ajuntament per a destinar-les a pisos tutelats per a discapacitats psíquics. De la mateixa manera, la conselleria ha reservat inicialment un altre habitatge per a casos d’urgència que es puguen presentar a proposta del Consistori.\nEl juny passat, representants de la conselleria que dirigeix María José Salvador i de l’ajuntament es reunien per a engegar un pla de treball per a rehabilitar i adjudicar aquests nou habitatges abans de finalitzar l’any. Cinc mesos després, el compromís adquirit s’ha complit.\nLa directora general d’Habitatge, Rehabilitació i Regeneració Urbana, Rebeca Torró, i la directora general de l’Entitat d’Infraestructures de la Generalitat (EIGE), Helena Beunza, han assistit a l’adjudicació dels sis habitatges, acompanyades per l’alcalde de la localitat, Jorge Rodríguez, i la regidora de Serveis Socials, Casaca Gandia.\nA continuació ha tingut lloc una reunió per a analitzar la situació del parc públic de la Generalitat, on EIGE gestiona 65 habitatges. En ella s’ha traslladat als representants municipals l’esforç de la Generalitat per millorar la qualitat de vida dels ciutadans, especialment la d’aquells col·lectius amb majors manques i amb més urgències de ser atesos, per a mantenir la seua inclusió i evitar la seua exclusió.\nProva d’aquest esforç és la inversió realitzada en la reparació d’aquests nou habitatges, en les quals la conselleria ha destinat 86.108 euros. A més, s’ha recuperat un altre habitatge a Ontinyent que està pendent de reformar.\nDe la mateixa manera, al març d’enguany la conselleria va finalitzar les obres de reparació i millora d’elements comuns d’un grup d’habitatges, amb un cost de 26.862 euros. Els treballs es van centrar principalment en la reposició de rajoles en la façana, reparació de forjats de balconades i cassetó de l’ascensor i reparació de danys en habitatges causats per l’entrada d’aigua en la coberta.\nA l’octubre es va iniciar el Pla de Normalització amb una campanya informativa sobre les mesures del Consell per a facilitar el pagament de les rendes dels veïns d’habitatges socials. En ella es va informar de les bonificacions a les quals es podien acollir, tenint en compte els ingressos i nombres de membres de la unitat familiar. A més, a primers del 2017 es programaran cites individuals, conjuntament amb els serveis socials municipals, amb les famílies que no hagen normalitzat la seua situació per a ajudar-los en el procés.


Filet i ceba caramel·litzada amb rúcula i pasta - Receptes Amanida\nPrincipal Punts Intel·ligents Weight Watchers Punts Intel·ligents Blaus 5 Sp Receptes D’Olla Instantània\n#L’amanida #filet #ruca #pasta #planxa #completa #cebes #dolces #balsàmiques #caramel·litzades #parmesà #fresc #afaitat #Sóc #xucladora #d’una #bona #amanida #filet\nL’amanida de filet, ruca i pasta a la planxa es completa amb cebes dolces balsàmiques caramel·litzades i parmesà fresc afaitat. Sóc una xucladora d’una bona amanida de filet\nL’amanida de filet, ruca i pasta a la planxa es completa amb cebes dolces balsàmiques caramel·litzades i parmesà fresc afaitat. Sóc una xucladora d’una bona amanida de filet, i aquesta és IMPRESSIONANT!\nAlgunes de les meves amanides de carn a la brasa preferides són Filet Balsàmic a la Graella amb Tomàquets i Rúcula , Amanida de festa de pollastre ennegrida , i Amanida de hamburguesa amb formatge .\nEs feia amb filet magre, cuinat a la planxa, a la brasa exterior o en una paella gran. La pasta de quinoa sense gluten era de Tru Roots, es cuina al dente i té el mateix gust que la pasta normal. Em va impressionar molt! Si ho preferiu, feu-ho amb pasta de blat integral.\nColombian Carn Bistec × Colombian Carn Bistec Colombian Carn BistecMés vídeosVolum 0% Premeu el signe d'interrogació de majúscules per accedir a una llista de dreceres de teclat Dreceres de teclatActivatDesactivat Reprodueix / PausaESPAI Augmenta el volum↑ Disminueix el volum↓ Cerca endavant→ Cerca cap enrere← Subtítols activats / desactivatsc Pantalla completa / Sortida de pantalla completaf Silencia / Deixa de silenciarm Cercar %0-9Next Up Slow Cooker Corned Beef and Cololl 00:58 En directe 00:00 00:58 00:55 Imprimir 5des de6vots Heu fet aquesta recepta? Deixa una ressenya »\nSteak & Cebes Caramel·litzades amb Rúcula i Penne\n9 9 6 SP 384 Cals 30 Proteïna 29.5 Hidrats de carboni 15 Greixos Temps de preparació:5 mins Temps de cocció:40 mins Temps total:45 mins Rendiment:4 Racions CURS:Amanida CUIT:Nord-americà L’amanida de filet, ruca i pasta a la planxa es completa amb cebes dolces balsàmiques caramel·litzades i parmesà fresc afaitat. Sóc una xucladora d’una bona amanida de filet, i aquesta és IMPRESSIONANT!\n1 lliures filet superior\nsal kosher i pebrot fresc esquerdat,tastar\n4 oz pasta penne,Vaig utilitzar penne Tru Roots GF amb quinoa, amarant i arròs integral\n3 oz nadó ruca\n1 1/2 cullerada balsàmic daurat\n1/2 oz formatge parmesà o pecorino romà rapat\n1/2 ceba vermella mitjana\n1/2 culleradeta sal grossa kosher\n1 cullerada vinagre balsàmic daurat\nSalpebreu el bistec al gust.\nPer a les cebes caramel·litzades: tallar les cebes per la meitat i tallar-les fins a l'extrem curt. Afegiu 1 cullerada d’oli d’oliva a una paella antiadherent i afegiu-hi les cebes. Afegiu sal, pebre vermell i vinagre balsàmic i cuineu-ho a foc mitjà-baix a baix fins que les cebes siguin tendres, transparents i lleugerament rosses, aproximadament de 30 a 35 minuts, remenant de tant en tant.\nMentrestant, cuini la pasta segons les indicacions del paquet. Escorreu-los i reserveu-los en un bol gran i deixeu-los refredar.\nMentre la pasta es refreda, escalfeu una paella a la brasa a foc fort i ruixeu-la amb esprai de cocció o preescalfeu la graella.\nCuineu els filets aproximadament de 3 a 4 minuts a cada costat per mitjà rar o més a la vostra mida (fins que un termòmetre inserit al centre registri 145 ° F per mitjà rar, 160 ° F per mitjà o 165 ° F per fer bé .)\nDeixeu-ho reposar durant 10 minuts i, a continuació, talleu-los en tires fines.\nAfegiu la ruca, 4 culleradetes d’oli d’oliva, 1 1/2 cullerada de balsàmica, sal i pebre al bol amb la pasta i tireu-la.\nAfegiu-hi les cebes caramel·litzades, tireu-les bé i dividiu-les entre quatre plats, d’aproximadament 1 1/2 tassa cadascun. A sobre, poseu-los amb filet de 3 oz i parmesà afaitat. Menja de seguida.\nServei:1-1/2 tasses d'amanida, filet de 3 oz,Calories:384kcal,Hidrats de carboni:29.5g,Proteïna:30g,Greixos:15g,Greix saturat:2.5g,Colesterol:54mg,Sodi:588mg,Fibra:3g,Sucre:3g Punts intel·ligents blaus:9 Punts intel·ligents verds:9 Punts intel·ligents morats:6 Punts +:9 Paraules clau:Bistec i ceba amb rúcula i penne, bistec i pasta, sopar de bistec i pasta, receptes de bistec i pasta, pasta de bistec 6 SP 9 PP 9 SP 9 SP Receptes de vedella Menjar net Receptes sense ous Receptes a la planxa Receptes Amanida Estiu publicat 23 de juliol de 2014 per Gina 60 Comentaris / Deixa un comentari '


Premsa Comarcal instruirà els joves sobre internet - comunicació21\nPremsa Comarcal instruirà els joves sobre internet\nRedacció|2010-12-29T15:13:25+01:0029 desembre 2010|Comunicació21\nDesafia els virus! trucs i pistes per a treure tot el suc d’internet és el títol del llibret que publicarà l’Associació Catalana de la Premsa Comarcal (ACPC) per donar informació pràctica als joves d’entre 13 i 17 anys perquè puguin treure profit de la xarxa amb seguretat i responsabilitat, a més de facilitar la detecció de situacions de risc. L’opuscle tindrà format de còmic i estarà escrit i dissenyat amb un to i uns recursos d’humor per arribar als joves lectors.\nAmb aquest llibret, Premsa Comarcal vol contextualitzar internet en un context de creixent mobilitat i canvi d’usos; oferir idees i solucions per incorporar algunes eines en els hàbits educatius relacionats amb les TIC; donar pautes de conducta en les xarxes socials , i valorar internet com un espai de creació.\nA més, hi haurà una versió per al web, ja que es crearà un blog des del portal de l’ACPC, el qual ampliarà els continguts publicats en el llibret imprès.\nL’associació s’ha decidit ha engegar aquest projecte arran de les dades de l’informe del 2009 del Projecte CLI-Prometeo, elaborat per la Comissió de Llibertats i Informàtica. Aquest estudi constata que:\n• Els menors catalans prefereixen l’ordinador davant el telèfon mòbil, els aparells reproductors MP3 i MP4 i la càmera de fotos, sent la mitjana de consum d’internet d’una hora diària.\n• El 70% de joves d’entre 12 i 14 anys manifesta que la seva forma favorita de relacionar-se amb d’altres joves és el xat, que arriba a ocupar fins a la meitat del temps en que s’està connectat a la xarxa.\n• El 20% dels estudiants d’entre 12 i 14 anys afirma que alguna vegada ha rebut una proposta al xat per a una cita a cegues.\n• Gairebé el 40% dels menors reconeix que amb freqüència rep publicitat no desitjada i cedeix les dades personals a fòrums, càstings, xats, concursos o comunitats virtuals sense conèixer les garanties de protecció de dades.


Per què Twitter no em permet iniciar sessió al meu telèfon mòbil?\nSi no podeu iniciar la sessió a Twitter des del mòbil, és possible que en tinguin la culpa l’aplicació, la connexió de dades o el propi dispositiu. Verifiqueu que tingueu una connexió estable al web (executant una altra aplicació que utilitzi Internet) i assegureu-vos que esteu executant l’aplicació oficial de Twitter o el lloc web oficial de Twitter. Utilitzeu el mercat d'aplicacions del telèfon per comprovar si hi ha actualitzacions.\nComprovació dels detalls de la contrasenya\nSi Twitter us indica que feu servir una combinació de nom d’usuari i contrasenya no vàlids, comproveu la informació que utilitzeu iniciant la sessió amb els mateixos detalls en un ordinador de sobretaula. Assegureu-vos que el telèfon estigui configurat a la data i hora correctes per a la vostra zona horària. Si heu oblidat la contrasenya, utilitzeu l'enllaç de restabliment de l'aplicació mòbil o de l'escriptori per configurar-ne una de nova.\nSolució de problemes de l'aplicació\nNetejar la memòria cau de dades de l'aplicació Twitter al dispositiu de vegades es poden resoldre problemes d'inici de sessió. També podeu provar de desinstal·lar i reinstal·lar l'aplicació o reiniciar el dispositiu per esborrar qualsevol dada temporal que tingui l'aplicació i restablir la connexió al vostre compte. Si feu servir el lloc web de Twitter per a mòbils, esborreu la memòria cau de dades del navegador.


La nova xarxa d’emissores escolars vol ser un altaveu de la tasca que fan els alumnes i les comunitats educatives dels centres\nEscriure un guió, revisar-lo, posar-se davant d’un micròfon i deixar que la paraula, la música, els efectes i els silencis facin la resta. Diuen que la ràdio és pura màgia, un mitjà camaleònic que ha pogut i ha sabut adaptar-se a la revolució tecnològica dels nostres temps i que avui podem escoltar des del dispositiu que desitgem i a l’hora que desitgem.\nAl marge de la seva funció informativa i d’entreteniment, la ràdio pot ser també una gran eina pedagògica. Quan es fa ràdio es treballa la comunicació, l’expressió oral i escrita, el to, el joc sonor, la imaginació i la improvisació, entre altres competències. A casa nostra hi ha gairebé un centenar d’emissores escolars que fan ràdio amb l’objectiu de donar a conèixer aquest mitjà de comunicació a infants i adolescents, i a més oferir-los un altaveu on puguin expressar idees i inquietuds. “Aprenen a comunicar de manera oral”, diuen l’Anna Pérez i la Núria Cervera, membres de l’equip directiu de l’Escola Jacint Verdaguer de Barcelona (foto superior). En aquest centre els infants de primària, de manera rotativa, fan un programa de ràdio a CintoRàdio, la ràdio de l’escola, que s’emet per internet. “Juguen amb l’entonació. Expressen emocions i estats d’ànim. Treballen l’aprendre a aprendre, l’autonomia i a coordinar-se els uns amb els altres”, afegeixen.\nRÀDIOS EN XARXA\nSeguint precedents que ja es porten a terme en altres parts del món, com a les Radios Escolares Córdoba (Argentina), les Radios Réseau (França) o la Red de Emisoras Escolares de Canarias (illes Canàries), a casa nostra també es vol enxarxar el conjunt d’emissores escolars, juntament amb les del País Valencià i les de les illes Balears. La iniciativa és obra de l’entitat sense ànim de lucre COMSOC-Comunicació Social, especialistes en projectes comunicatius per a escoles. Durant els darrers set anys l’entitat ha organitzat el concurs de podcast Contes del Món, gràcies al qual han iniciat un treball en xarxa amb dues-centes comunitats educatives de Catalunya, el País Valencià i les illes Balears. A partir d’aquest projecte, que ha arribat a generar mil relats sonors, vuit llibres-CD i un conjunt d’espectacles d’animació, la voluntat de l’entitat és cocrear una xarxa de ràdios escolars per poder compartir el coneixement radiofònic que neix de cada experiència: “Sabem que el que estem fent no és nou, però teníem la voluntat de compartir coneixements i eines, de fer projectes junts i donar visibilitat a la feina que fan les escoles en aquest sentit i que normalment no surt fora de l’àmbit escolar”, explica Damià Caro, membre de l’entitat. “La idea també és crear un portal on hi hagi recursos, on es pugui aprendre a fer ràdio, compartir material i escoltar els podcasts”, afegeix.\nUna sessió de ràdio a l'INS La Mallola / Mercè Prat\nLa cocreació d’una xarxa de ràdios escolars també està oberta a les ràdios locals i comunitàries. L’11 de novembre el projecte es presentarà al Mercat de l’Audiovisual de Catalunya (MAC) de Granollers, on es donarà a conèixer el nom de la xarxa de ràdios escolars -que s’ha votat a través d’una enquesta virtual- i on es presentarà el logotip i la pàgina web.\nCOMUNICAR SENSE PANTALLES\nUn altre tret que distingeix els diferents projectes de ràdio que es fan a les escoles és que els infants i adolescents aprenen a comunicar i a expressar-se sense cap suport visual: “En un món on la imatge ens vol ocupar sempre -a través de les xarxes socials, la televisió i internet-, aquí els nois i noies aprenen a jugar només amb el so. Entren dins un univers desconegut però que els atrapa. Poden recrear diferents situacions dramàtiques, jugar amb els silencis, utilitzar tons de veu i efectes sonors. Aquí tothom té el seu rol i tots els alumnes són importants. A més, per als centres educatius la ràdio és un mitjà molt accessible i poc costós”, afegeix Caro.\nTaller de ràdio dels alumnes de l'INS Vilamajor / Damià Caro\nI quan descobreixen un mitjà tan màgic hi ha sempre algú que voldria dedicar-s’hi: “Quan anem a les escoles i acabem els tallers que hi fem sempre veus algú que se t’acosta i et pregunta. Els ha agradat i volen repetir, i això és positiu”, conclou. Qui sap si això serà la llavor de futures vocacions.\nQuè fem quan fem ràdio?\nSegons es recull en el quadren ‘La ràdio a l'escola' del CEP EIVISSA es treballa:\nLa competència en comunicació lingüística.\nLa competència en el coneixement i la interacció amb el món físic.\nLa competència cultural i artística.\nLa competència per aprendre a aprendre.\nL’autonomia i la iniciativa personal.


Agència Tributària:Gestió de l'impost\nEls empresaris o professionals acollits al règim simplificat hauran de presentar les següents autoliquidacions:\nLes autoliquidacions corresponents als tres primers trimestres, es presentaran durant els vint primers dies dels mesos d'abril, el juliol i l'octubre, en el model 303.\nEn aquestes tres autoliquidacions s'efectuaran els ingressos a compte de la quota del règim simplificat, així com la liquidació de les operacions indicades a l'article 123, apartat u, lletra B, de la Llei del IVA (adquisicions intracomunitàries, inversió del subjecte passiu i transmissió i adquisició d'actius fixos), si no s'ha optat per la liquidació de tals operacions en l'últim trimestre.\nLa domiciliació dels pagaments d'aquests ingressos a compte dels trimestres primer, segon i tercer es podrà realitzar des del dia 1 fins al 15 dels mesos d'abril, juliol i octubre, respectivament.\nNo obstant això, quan l'últim dia del termini per a la presentació de les autoliquidacions, d'acord amb l'establert per la seva normativa reguladora, sigui inhàbil, el termini de domiciliació bancària, s'ampliarà el mateix nombre de dies que resulti ampliat el termini de presentació de les esmentades autoliquidacions.\nL'autoliquidació final corresponent al quart trimestre, es presentarà també a través del model 303, durant els trenta primers dies del mes de gener de l'any posterior.Si el resultat és a ingressar, el pagament podrà domiciliar-se des del dia 1 fins al 25 del mes de gener.\nNo obstant això, quan l'últim dia del termini per a la presentació de l'autoliquidació final, d'acord amb l'establert per la seva normativa reguladora, sigui inhàbil, el termini de domiciliació bancària, s'ampliarà el mateix nombre de dies que resulti ampliat el termini de presentació de l'esmentada autoliquidació.\nAddicionalment i amb la finalitat de reduir càrregues administratives, s'ha establert que aquells contribuents que compleixin determinats requisits establerts per Ordre ministerial, estaran exonerats de l'obligació de presentar la Declaració-resum anual del IVA (model 390) conforme a l'establert a l'article 71 del Reglament del IVA.L'esmentada exoneració no té caràcter opcional.\nEl col·lectiu objecte d'exoneració d'aquesta obligació és l'integrat per subjectes passius de l'Impost obligats a la presentació d'autoliquidacions periòdiques, amb període de liquidació trimestral que tributant només en territori comú realitzin exclusivament les activitats següents:\nL'exoneració es mantindrà en el cas que realitzin, a més, activitats per les quals no existeixi obligació de presentar autoliquidacions periòdiques.\nPer tant, l'empresari o professional acollit al règim simplificat exclusivament, ha de complimentar l'apartat específic reservat als subjectes passius exonerats de la Declaració-resum anual de l'Impost requerit a aquests efectes en el model d'autoliquidació de l'Impost (model 303) corresponent a l'últim període de liquidació de l'any en relació amb les activitats a les quals es refereix la declaració i el detall del volum total d'operacions realitzades a l'exercici.\nAquesta exoneració no és procedent en el cas que no existeixi obligació de presentar l'autoliquidació corresponent a l'últim període de liquidació de l'exercici per haver declarat la baixa al Cens d'Empresaris, Professionals i Retenidors abans de l'inici del mateix.\nDeclaració-resum anual de l'Impost sobre el Valor Afegit:a més de les autoliquidacions descrites (model 303), hauran de presentar la Declaració-resum anual del IVA, model 390, els empresaris o professionals acollits a aquest règim especial que no compleixin els requisits establerts per Ordre ministerial per ser objecte d'exoneració de l'obligació de presentar la Declaració-resum anual del IVA conforme a l'establert a l'article 71 del Reglament del IVA.


404 La pàgina sol·licitada no s'ha pogut trobar. | Andorra Difusió\n- Joan Besolí passa la primera nit a la presó madrilenya de Soto del Real, després que la jutgessa Lamela hagi considerat que va ser el testaferro de Rosell i creador d´un entramat d´empreses per blanquejar diners de comissions il·legals. Segons l´aute, Besolí hauria obtingut el 50% dels beneficis de la societat, que va rebre més de 8 milions d´euros en comissions il·lícites.\n- Sant Julià de Lòria celebra aquest dissabte la diada de Canòlich, una tradició molt arrelada a la parròquia que congrega cada any centenars de famílies que decideixen pujar a peu fins al santuari. Un dels moments més esperats és el repartiment de pans beneïts, dels quals es preparen més de 5.000.\n- Andorra ha acollit per primera vegada el congrés mundial més important del sector immobiliari. El FIABCI s´ha centrat en els conceptes de ciutats i construccions intel·ligents i sostenibles. En aquest sentit, els ponents, com Jean Nouvel, han assegurat que Andorra és el laboratori perfecte per innovar. El prestigiós arquitecte francès, a més, ha aprofitat l´estada al Principat per confirmar que les obres a la Querola finalitzaran el 2019. - La Federació Catalana de Futbol ha accedit a endarrerir el partit de l´Andorra a Sants per la mort d´Emili Vicente. També s´ajorna el duel de l´Horta, l´altre candidat a l´ascens. Totes les parts implicades han mostrat la seva màxima comprensió i solidaritat amb la pèrdua humana que ha patit el vestidor andorrà. - El nombre de delictes i de detinguts es manté estable des del 2012. Ho ha destacat el director de la policia durant la diada de la patrona del cos. L´objectiu més immediat és augmentar la presència policial al carrer per mantenir el nivell de seguretat ciutadana.\nLa pàgina sol·licitada no s'ha pogut trobar. www.andorradifusio.ad


“Aquí cantonada Allà” o, si voleu, “sentit Besòs o sentit Llobregat”\nAvui soc a Barcelona, a veure el cul de la mona. No, no és que em pensi apropar al zoo, que no tinc ganes de veure cap dels animals que fan política dins la Ciutadella, però es deia així quan jo era una criatura, molts anys abans que en Floquet de Neu se n’anés al cel dels goril·les. Com sempre, hi he vingut perquè m’hi han arrossegat. Si Barcelona i en Serrat tenien o tenen (fa anys que he deixat de seguir l’avi del Poble-sec) una relació gairebé amorosa, jo hi tinc una mala relació endèmica.\nQuan els pares m’hi duien, ja m’ofegava: era més divertit anar a afollar nius o a caçar papibous al Daró que pujar i baixar aquelles remaleïdes escales mecàniques dels grans magatzems que eren com dracs que se’m volien menjar els peus o que donar menjar a uns coloms pudosos que, si podien, t’estiraven els cabells i et pessigaven la pell. Quan hi anàvem amb el col·legi, un cop havíem baixat de l’autobús, a mi ja m’havien vist prou: els mestres em volien tancar dins d’algun museu i, quan es giraven, jo ja era aneu a saber on: compartint l’esmorzar o el dinar que duia de casa amb algun pidolaire, a la barra d’un bar fotent-me un refresc o ramblejant amunt i avall (no m’ho pregunteu: ni jo sé com coi m’ho feia!) fins que algun policia municipal em feia tornar amb el grup i, és clar, “quedava castigada”.\nDe gran, la relació és encara pitjor: els carrers tenen massa carrils en la mateixa direcció i, com que no tinc ni idea d’on soc, sempre m’he de posar al mig per no perdre’m, per la qual cosa, sempre soc l’ase dels clàxons i dels insults. A més, si preguntes on és qualsevol lloc, et responen “a Aquí cantonada Allà” i es queden tan amples. Però encara és pitjor si et vols guiar pels senyals de trànsit: “sentit Llobregat” o “sentit Besòs”: i jo què coi sé on és un riu i on és l’altre? Total, que val més aparcar (ja has llepat: en surts escurat!) i agafar un taxi (cal dir alguna cosa?). Para, Carol, que ja t’has menjat els espais!\nBé: no us hi amoïneu. Ahir vam presentar el llibre de l’Àlvar a Barcelona i avui hem aprofitat per veure el net, però espero que siguem a temps d’arribar a La Puça per a la presentació del llibre d’en David. I, un cop a casa, que s’espavilin els de Runer avall!\nCastellano Comunero va dir..El cap de setmana vam fer les llenties estofades del 31 de Gener: Boníssimes.\nEl cap de setmana vam fer les llenties estofades del 31 de Gener: Boníssimes.\nDESCOBERTA DE BARCELONA (Fragment)\nDes del meu recer infantil,\ndes del jardí de casa, des de la platja de Sitges,\nmolt de tant en tant, venia a tu, Barcelona,\nde la mà de la mare:\net trobava inabarcable, inquietant,\nen tu vaig descobrir que existien multituds,\nque el món era gran,\nque el ritme de la vida pot ser angoixant,\nque jo era anònim, petit i vulnerable.\nGràcies de la mare, que sabia tantes coses!:\nels noms dels carrers, adreces de metges i botigues,\nestacions de metro, grans biblioteques,\nterrats de grans magatzems on dinar\ni veure putxinel·lis i un goril·la.


per Redacció - Fotografia: Ajuntament de Balaguer dissabte, 21 de juny 2014 - 00:00h\nLa tercera edició del 'Juliol de música i poesia' torna a Balaguer| Redacció - Fotografia: Ajuntament de Balaguer\nAquesta nova edició presenta sis propostes molt diferents que tindran lloc sempre en diumenge entre els dies 29 de juny i 27 de juliol. Hi trobareu dos concerts matinals i quatre concerts de músics i artistes catalans molt destacats que tornen a unir la música i la poesia.\nEl preu de les entrades d’aquest festival van de 9 a 15 euros i també s’ofereixen dos abonaments de 45 i 60 euros.\nL'activitat s'iniciarà el 29 de juny a les 20.30 hores al Convent de Sant Domènec de Balaguer amb les veus de Lídia Pujol i el cor Lieder Càmera, que ens descobreixen la personal i exuberant música per a cor de Joan Manén en el primer concert d’aquest festival. Un programa de recuperació del patrimoni cultural que incorpora la veu i la personalitat magnètica de Lídia Pujol per a donar-nos una dimensió diferent de la música més nostra.\nEl 6 de juliol a les 11.00 hores, al monestir romànic de Santa Maria de les Franqueses, on tindran lloc la resta de concerts, es presenta una proposta divertida de concert familiar amb les veus del baríton Toni Marsol i el baix Josep Ferrer, que interpretaran duets “bufos” amb el pianista Jordi Castellà. El mateix dia, a les 20.30 hores, Les dames de Charlie faran un espectacle basat en àries d’òperes interpretades per les sopranos Elisenda Durà, Christina Koch i Glòria Coma amb el pianista Pau Casan i l’actor Jordi Blancafort. Àries d’òpera que es podran entendre paraula a paraula gràcies als subtítols i a una trama dramàtica que les uneix.\nEl 20 de juliol a les 20.30 hores el protagonista serà el Quartet Brossa amb un espectacle basat en la música i els textos que es van salvar dels camps d’extermini nazis i que estaven creats per les seves víctimes. Al costat d’aquest quartet de corda, hi haurà l’acordió de Gregori Ferrer i la dramatúrgia d’Elies Barberà.\nEl 27 de juliol a les 11.00 hores, una altra proposta matinal per a presentar els guanyadors del 7è Concurs Internacional de Cant Líric Germans Pla Ciutat de Balaguer, que han estat la soprano Tànit Bono i el baix Joan-Ramon Olivé, dues noves i seductores veus que ja es troben en el panorama líric de casa nostra. Cantaran acompanyats del pianista Alan Branch.\nI com a cloenda, com sempre en diumenge, el 27 de juliol a les 20.30 hores, les paraules de Salvador Espriu i la música de Robert Schumann, del Pare Soler, de Maurice Ravel, de Frederic Mompou, d’Amadeu Vives, de Llorenç Balsach, de Manuel Blancafort i de Claude Debussy conflueixen en l’espectacle 'He dit paraules blanques', el concert commemoratiu del Tricentenari del 1714 que comptarà amb el pianista Emili Brugall, i els “dients” o rapsodes Enric Arquimbau i Valéria Núñez. Els poemes i les proses més punyents en diàleg amb les músiques més belles interpretades per un gran pianista.\nUn mort i un ferit molt greu després de sortir un turisme de la via a Camarasa\nSortegem 15 entrades per al festival Paupaterres de Tàrrega


Cap equip del Matarranya participarà en la competició de Futbol Regional | Matarranya Media\nNi Calaceit, ni Massalió ni Vall-de-roures tindran enguany futbol regional en els seus terrenys. Els tres equips del Matarranya han acordat en els últims dies no participar en la competició que la Federació Aragonesa de Futbol va deixar a les seves mans. El màxim regulador del futbol a Aragó va comunicar en les passades setmanes la possibilitat de començar la competició, encara que diverses setmanes més tard de l’habitual. Tot i que finalment uns sis equips de la província sí que competiran enguany, cap de les esquadres del territori formarà part de la competició.\nAixí ho van decidir els equips de Massalió i Calaceit en les últimes setmanes, mentre que la directiva del Club de Futbol Valderrobres va esperar fins a les últimes setmanes per a finalment decidir la no participació en la competició. El Club de Futbol Valderrobres, de moment, deixa la porta oberta a adherir-se posteriorment a la lliga si la situació millore. Mentrestant, Manuel Bel es farà càrrec dels entrenaments durant les pròximes setmanes. “Estarem pendents de com evoluciona la situació”, va assegurar el president del club, Luis Gascón.\nUn dels motius principals pels quals els equips han decidit no competir és per la falta de recursos econòmics. Els límits d’aforaments i el tancament dels bars dels camps de futbol tallen una de les fonts principals d’ingressos dels clubs de la regional. Al que se suma la gran presència d’equips pròxims a la capital provincial, la qual cosa assegura diversos desplaçaments llargs durant la temporada. De moment, a les primeres trobades no podrà assistir públic.\nLa situació es percep com a “insostenible” també en l’àmbit sanitari en una competició que junta cada cap de setmana a aficionats a este esport però que exerceixen la seva tasca laboral en empreses externes a estos clubs. Un contagi durant el cap de setmana podria repercutir directament als familiars i contactes pròxims de cada jugador.\nPer a arribar a la decisió final, els equips del Matarranya es van desplaçar fins a Calanda, on es va celebrar una reunió extraordinària entre els representants d’alguns dels equips més pròxims entre si. Encara que no tots els equips van acordar en el moment la seva postura, es va preveure una lliga “sense sentit” amb llargs desplaçaments, partits sense afició i molt pocs equips. “El futbol dóna molta vida els diumenges als nostres pobles”, va assegurar Juan Carlos Caldú, president del CF Mazaleón.\nD’aquesta manera, el Matarranya es quedarà durant tota la temporada sense futbol en els seus camps. Un fet històric que se suma a la cancel·lació d’actes de tota mena en la zona. El futbol en el Matarranya havia quedat en l’última temporada en tan sols tres de les fins a 5 esquadres que havien arribat a competir. Els equips de Cretes i Peñarroya de Tastavins van decidir no formar equip ja en els últims anys.


El Museu del Taulell d'Onda suma patrimoni artístic amb dos nous murals ceràmics de Chillida i Barreira | Castelló Extra\nLa família Pallarés Aguilella dóna al Museu dues peces de gran valor cultural per a sumar valor a la gran col·lecció ceràmica\nEl Museu del Taulell Manolo Safont d’Onda suma valor a la seua col·lecció ceràmica amb la incorporació de dos nous murals de gran valor artístic dels reconeguts escultors Eduardo Chillida Belzunce i Vicente Barreira. Es tracta d’una donació de la família ondera Pallarés Aguilella amb l’objectiu que aquestes peces úniques estiguen salvaguardades en el Museu i puguen ser admirades pels milers de visitants que rep la instal·lació cada any.\nLa tinenta d’alcalde i regidora responsable del Museu, Maria Prada de Conflent, ha sigut l’encarregada d’inaugurar totes dues peces de la mà de l’autor Vicente Barriera i de la família donant. L’obra de Barreira, de quatre metres de llarg per un d’alt, es titula ‘Vista d’Onda des del sud’ i representa el skyline de la ciutat medieval realitzat amb argiles modelades a mà. Per part seua, el mural de Chillida, de tres metres i mig de llarg per dos d’ample, està realitzat amb taulells de pasta blanca pintats a mà per l’artista. En ell s’aprecia una panoràmica d’un poble costaner des de la finestra d’una habitació.\n“Continuem treballant per ampliar la col·lecció de peces de gran valor i acostar la cultura ceràmica a la societat, ensenyant a apreciar-la i a valorar-la”, ha explicat Prada de Conflent, qui també ha agraït a la família Pallares Aguilella per la donació i a la família Navarro per la conservació d’aquestes.\nEn la línia d’acostar la cultura ceràmica a la societat i posar en valor aquest art tradicional l’Ajuntament d’Onda ha impulsat ‘Remu(n)tar’, un cicle cultural i educatiu amb una important programació d’exposicions, visites guiades i tallers que els onders i visitants podran gaudir durant els mesos de juny, juliol i agost.\nAquest mateix dissabte 19 de juny s’ha programat el taller ‘Dissabtes de ceràmica’ en el qual les famílies poden aprendre a treballar l’argila i descobrir les col·leccions del Museu. Així mateix, també s’ofereix la possibilitat de concertar visites guiades a les exposicions per a qualsevol mena de grup, fins a 10 persones, o particulars, adaptades als protocols anticovid i amb un preu d’un euro per persona.\nAixí mateix, per a aquest mes de juny s’ha programat l’activitat ‘Descobrir els taulells’, destinada a grups de tota mena que per temàtiques de projectes d’aula o centre, o per interessos particulars, necessiten que la visita interpretativa al Museu i tallers de ceràmica estiguen contextualitzats i emmarcats en alguna temàtica concreta, en coordinació entre els educadors del Museu i els responsables del grup interessat. Aquesta activitat té un preu de tres euros per persona i es realitzarà en grups màxims de 25 persones. És imprescindible reservar totes les activitats amb cita prèvia trucant al telèfon del Museu 964 770 873.


Amparo Huertas Bailén clausura les XV Jornades de Filosofía Política (UB)\nLa directora de l’InCom-UAB va clausurar el dia 23 de novembre les XV Jornades de Filosofia Política organitzades per la Facultat de Filosofia de la Universitat de Barcelona amb el lema “Derivacions nominalistes i noves formes de control polític”\nBellaterra, 26-11-2018. Amparo Huertas Bailén, directora de l’Institut de la Comunicació de la Universitat Autònoma de Barcelona (InCom-UAB), va presentar la ponència “Expedriències migratòries i transculturalitat: la protección com a mesura de control” a la clausura de les XV Jornades de Filosofia Política organitzades per la Universitat de Barcelona amb el lema “Derivacions nominalistes i noves formes de control polític”. Les Jornades s’han celebrat del 21 al 23 de novembre a la Facultat de Filosofia, amb el suport del Departament de Filosofia. El Grup d’Investigació Consolidat “Crisi de la raó pràctica” (2017SGR235) promou aquesta trobada des de 2004 i el comitè organitzador ha estat format Norbert Bilbeny, Martha Palacio Avendaño i Miguel Mandujano.\nCom a conferenciants invitats, a més a més d’Amparo Huertas Bailén, també hi han participat Bernardo Sorj (Universidade Federal do Rio de Janeiro, Brasil), José A. Estévez Araujo (Universitat de Barcelona), Jule Goikoetxea (Universidad del País Vasco) i Josep Lluís Micó (Blanquerna - Universitat Ramon Llull).\nResum de la ponència presentada per Amparo Huertas Bailén:\n“L’estudi del consum cultural de la població migrant ens ha permès aproximar-nos a la manera en què les tecnologies de la comunicació poden participar en la transculturalitat, concepte recuperat per Wolfgang Welsch que apunta cap a la idea d’una cultura permeable construïda per múltiples entrellaçaments i penetracions. Després d’una mica més de quinze anys investigant el tema a partir de treballs empírics amb mostres poblacionals, en aquesta conferència presentem l’evolució dels principals conceptes que hem treballat (globalització, transnacionalització, cosmopolitisme i identitat) i, inclús, del propi objecte d’estudi (des de la integració a la configuració de les comunitats, passant per la formació dels gustos). A continuació, farem un recorregut pels àmbits en els quals hem trobat que és molt habitual la presència de l’ambigüetat entre protecció i control. En concret, abordarem l’entorn familiar, l’espai públic, l’accés als mitjans de comunicació, la representació mediàtica i també qüestionarem la pròpia manera en què es ve investigant les migracions. I, per últim, es farà un breu apunt sobre l’ús de les tecnologies de la comunicació com a eina de control dels desplaçaments forçats, on la gravetat dels problemes socials és extrema. En termes generals, es farà especial èmfasi en l’entorn digital, encara que el que millor caracteritza la nostra ponència és el paper destacat dels discursos i mirades que moltes dones han compartit amb el nostre equip al llarg d’aquests anys (el nostre més sincer agraïment a totes elles).”


L’home que cantava al fons - Your disco needs you - Time Out Barcelona\nL’home que cantava al fons\ndivendres, 14/03/2014 | Clubs, DJ, General, Música\nParlo per telèfon amb Rafa Spunky poques hores després de l’entrega dels Oscars. Tinc curiositat per saber si ha vist la pel·lícula que ha guanyat el premi al millor documental, A 20 pasos de la fama, un film que ens descobreix les coristes que, des de l’anonimat, van acompanyar i van ser imprescindibles per a les carreres de grans artistes. No l’ha vist encara i no li crida especialment l’atenció. El Rafa és el cantant que des de finals dels anys 90 acompanya Fangoria a l’escenari, grup que divendres i dissabte actua al Barts amb la seva nova gira Música, gogós y policromía. Ell és la veu que arriba allà on no arriba Alaska i és, sobretot, un home discret. Ho té clar: “Estic molt còmode al darrera. No m’agrada el protagonisme. Sóc on vull estar”.\nSembla que el Rafa és un tipus humil. També li fa vergonya parlar de la seva fama de sex symbol entre la comunitat bear. Però del que no hi ha dubte és que és un artista amb talent. Ha publicat tres discos en solitari. L’últim, titulat Mutaciones, se’l va autoeditar a finals del 2012. És pop en castellà que té petites joies com Para tí, una cançó amb so Motown que mereixeria molta més repercussió. Tot i que ha publicat diversos senzills, encara no l’ha presentat mai en directe. “Tinc la maledicció dels músics. Cada cop que em plantejo fer un concert em marxa algú de la banda”, diu. Però no té pressa. “Potser sóc un romàntic però a mi m’agradava quan els discos et duraven un any i mig. Ara sembla que només puguin durar dos mesos”, apunta.\nEl divendres Spunky complirà amb Fangoria al Paral·lel i després continuarà la festa a La  de l’Apolo. Allà serà l’estrella convidada de la sessió gai indie Somoslas i mostrarà una altra de les seves facetes, la de DJ. “Jo visc de punxar i no dels concerts. És molt més regular que les gires. Poso música disco, molts temes dels 70, pop de tot tipus i de totes les èpoques i, de vegades techno”. Amb una mica de sort també cantarà. Tot i que si ho fa no serà cap dels seu temes. “No m’agrada posar les meves cançons. Però m’agrada tenir un micro a prop. Si la nit s’anima, poso una base i m’arranco a cantar. Pot caure Donna Summer, Abba o Kylie. Depèn del meu estat d’ànim”. No us el perdeu. Només per una nit l’home que canta al darrere es posarà al davant i deixarà que els focus l’il·luminin.\nRafa Spunky us farà ballar al Somoslas divendres 14 a La .\nEtiquetes: Barts, Fangoria, Rafa Spunky, Sala Apolo, SomosLas


Rooftop Vista París França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nRooftop VistaRue des Martyrs, 18è - Sacre Coeur - Montmartre, París, França, 75018 - Veure al mapaExcepcional9,6Basada en1comentariRooftop VistaVeure més fotosVeure més fotosVeure totes les 27 fotos\nAl visitar París, vosté es sentirà com a casa a Rooftop Vista, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Rooftop Vista és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, ascensor per garantir el més gran comfort possible als seus clients. A més, totes les habitacions ofereixen una gran varietat de comoditats com ara aire condicionat, calefacció, telèfon, ventilador, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Rooftop Vista la base perfecta per a gaudir de la seva estada a París.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Rooftop Vista de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


manelzaera: Adeba, Amposta a la geografia antiga\nEscrit per Manel Zaera a 25.7.07\nSegons els bateans Adeba és Batea.\nAtentament et passo aquesta informació:\nÀngel Lluís Fernández de Móra la Nova.\nL’historiador Pare Faci, en el seu pas per aquestes terres l’any 1739, va dir que Adeba significava embarcació i Batea recorda una gran barca, el cap de la qual és la unió de dues valls, la Vall Major i la Vall de les Paumeres.\nEl jaciment de la Torre Madrina dels s. VIII i VII a. C., és el primer indici constatat de població a la zona. Hi ha també el jaciment del Tossal del Moro que es tracta d’un poblat ibèric datat del s. VII i principis del s. VI a.C.\nAl sud-oest de la partida de Benufets, hi ha una gran població totalment destruïda amb vestigis grecs, fenicis i romans, coneguda pel Coll del Moro del Borrasquer. Té una font molt a prop del recinte urbà, avui pràcticament seca , i una gran bassa construïda sobre la roca viva. Algunes edificacions més recents recorden habitatges dels pagesos dels s. VI o VII.\nTambé hi ha vestigis d’un tram de 3 km de l’antiga via romana que comunicava el port de Dertusa (Tortosa) amb les ciutats de l’interior de la província Tarraconense, com Ilerda (Lleida) i Cesaraugusta (Saragossa). Aquesta via era una alternativa al riu Ebre durant l’estiu que portava poc cabal. El traçat es correspon amb l’antic camí dels Massalocans, que va de Batea a la Pobla de Massaluca.\nAquests són els únics vestigis que resten de l’època compresa des dels romans fins, a la conquesta cristiana a dins la vila.\nLa jurisdicció va continuar en mans dels hospitalers dins la Castellania d’Amposta, però Algars ja no apareix en les relacions del S. XVII. Segons Miret i Sans, Batea i Algars constituïren una comanda hospitalera al s. XVIII, dins la Batllia de Miravet, però tots els béns i les dominicatures de l’ordre passaren a la corona , el 1820, sota el regnat de Carles IV.\nDurant el S. XVIII la prosperitat econòmica i demogràfica es fa palesa en la construcció de la nova església parroquial de sant Miquel.\nLes guerres carlines tornares a produir lluites i enfrontaments a la vila.\nDurant la guerra civil, 1936-1939, la vila es trobava a la reraguarda del fornt de l’Ebre, ple d’hospitals de campanya.\nGràcies per l'aportació! He trobat informació relacionada també: http://books.google.com/books?q=adeba+batea&btnG=Search+Books.


L’Ajuntament facilitarà terrenys per a horts urbans - La Veu - Notícies\nL’Ajuntament facilitarà terrenys per a horts urbans\nL'alcaldessa i la regidora de Medi Ambient a un dels terrenys dedicats que es destinaran a horts.\nS'adreça a persones empadronades i entitats amb finalitat social\n17/07/2014 - Redacció\nLa Regidoria de Medi Ambient de l'Ajuntament de Montcada i Reixac està preparant els projectes d’horts urbans que s’oferirà en breu a la ciutadania en terrenys municipals. Aquest matí l’alcaldessa, María Elena Pérez, la regidora de Medi Ambient, Judith Mojeda, i el cap del servei de Medi Ambient, Jordi Català, han visitat els espais on es desenvoluparà l’activitat, que anirà adreçada a dos tipus de col·lectius: persones empadronades al municipi i entitats amb finalitat social.\nEls horts destinats a particulars estaran ubicats a un terreny municipal de 2.500 metres quadrats a Mas Duran, on es dividiran 20 parcel·les. D’altra banda, les associacions amb una finalitat social disposaran d’un espai agrícola, que tindrà 37.000 metres quadrats –que es distribuiran en funció de la demanda-, als terrenys ubicats entre el polígon La Ferreria, l’accés a l’autopista C-58 i el riu Ripoll. La regidora de Medi Ambient, Judith Mojeda, ha afirmat que “aquest serà un projecte important per a moltes persones del municipi pel seu component social” i ha afegit que “a més, ens permetrà donar un aprofitament a uns terrenys que ara mateix no es fan servir”.\nDe moment, les entitats interessades en fer-ne ús d’aquests horts urbans ja es poden posar en contacte amb la regidoria de Medi Ambient. En breu, l’Ajuntament elaborarà un plec de condicions per tal de gestionar les parcel·les agrícoles destinades a ús particular.\nD’altra banda, el passat mes de gener l’Ajuntament ja va adjudicar horts ecològics situats al Centre Cívic l'Alzina a persones del municipi més grans de 55 anys. L’objectiu d'aquesta iniciativa és oferir un espai d'esbarjo per a persones grans i potenciar el caràcter educatiu i lúdic dels horts i l'alimentació sana i saludable.


La preinscripció escolar a Girona registra un 85% de sol·licituds a la pública - Diari de Girona\nLa preinscripció escolar a Girona registra un 85% de sol·licituds a la pública\nDe les 15.377 famílies, 13.122 han demanat plaça en una escola pública i 2.255 en una concertada; a Catalunya el percentatge és del 74%\nmarc verdaguer girona 04.04.2021 | 23:54\nL'entrada dels alumnes en una escola de Figueres aquest curs. acn\nL'entrada dels alumnes en una escola de Figueres aquest curs.\nEl primer procés de preinscripció que s'ha fet de manera 100% electrònica s'ha tancat amb 15.337 alumnes gironins demanant plaça en un centre escolar el curs vinent. D'aquests 15.337 en gairebé el 85% dels casos les seves famílies han optat per sol·licitar lloc en un centre públic, 13.122, mentre que un 15% (2.255) ho han fet en una escola concertada en un percentatge més decantat cap a l'opció pública del que ho està en el conjunt de Catalunya, on, de les 138.569 sol·licituds totals, un 74% van optar per l'escola pública i un 26% per la concertada. Aquestes preinscripcions no inclouen dades sobre els centres privats no concertats.\nLa preinscripció arriba a tothom que vol tenir una nova plaça el curs vinent en qualsevol curs del segon cicle d'educació infantil, primària i educació secundària obligatòria, però, lògicament, la majoria de les preinscripcions són a infantil (P3) perquè és l'edat amb què la majoria d'infants entren al sistema educatiu i a ESO (primer curs) perquè és quan es produeix el canvi de l'escola a l'institut. Així, segons les dades del Departament d'Educació, a les comarques gironines 6.871 nens i nenes han demanat una plaça a infantil, 1.127 a primària i 7.739 a ESO. De les 6.871 sol·licituds a infantil, un 82% han estat per demanar plaça en un centre públic mentre un 18% per a concertats (1.236).\nA primària, on hi ha menys nens que canvien d'escola, hi ha hagut 1.127 preinscripcions a les escoles controlades pels Serveis Territorials d'Ocupació de Girona amb un percentatge d'elecció de concertada més elevat que a la resta de trams: un 38%. De les 1.127 sol·licituds, 429 famílies han optat per la concertada i 698, un 62%, per escoles de titularitat pública.\nFinalment, en el canvi d'escola a institut, l'escola pública torna a ser clarament dominant amb un 92% de les preinscripcions fetes a les comarques gironines: 6.788 de les 7.379 per les 590 (8%) de la concertada.\nEl dilluns 19 d'abril, el Departament d'Educació publicarà la llista de sol·licituds, amb la puntuació provisional, i el dimecres 5 de maig es farà el sorteig del número de desempat. Pel que fa als períodes de matriculació, són del 14 al 18 de juny pel segon cicle d'educació infantil, primària i primer curs d'ESO; i del 28 de juny al 2 de juliol per segon, tercer i quart curs d'ESO.


30 Anys del Hubble- Especial Planetari Missió hubble\nEl telescopi Hubble ens ha donat 30 anys de coneixement del Sistema Solar i l'Espai amb imatges espectaculars. És un telescopi que està situat més enllà de la nostra atmosfera, el que ens permet veure i captar imatges a distàncies super llunyanes amb més claredat.\nAnomenat així en honor de l’Astrònom Edwin Hubble, va ser posat en òrbita el 24 de abril de 1990 en la misión STS-31 i com a projecte conjunt de la NASA y l’Agencia Espacial Europea inaugurant el programa de Grans Observatoris. Hubble orbita la terra cada 97 minuts en una distància d’uns 600km .\nVolem celebrar l'aniversari amb noves sessions dedicades al Hubble i pensades per a diferents edats:\n1) Exploradors del Hubble: Conte en 360 dins el planetari per conèixer l'aventura per nens i famílies entre 4 i 8 anys.\n2) Missió Hubble: Sessions per nens i joves a partir de 9 anys en endavant.\nDemaneu informació: isabel.rius@explora360.com


El jutge envia a presó a la mare dels xiquets trobats morts a Godella – BÉTERA – toda la información del Bétera, Valencia\nEl jutge envia a presó a la mare dels xiquets trobats morts a Godella\nEl jutge envia a presó…\n(EFE) El titular del Jutjat d’Instrucció número 4 de Paterna ha decretat l’ingrés a la presó provisional, comunicada i sense fiança, per a la mare dels dos xiquets trobats morts dijous passat a Godella com a sospitosa d’aquest crim.\nEl jutge s’ha desplaçat a un centre hospitalari de Llíria per a prendre declaració a la detinguda i ha dictat després l’ordre d’empresonament, segons informa el Tribunal Superior de Justícia valencià, que afig que la detinguda està investigada per dos delictes d’assassinat i la causa segueix sota secret de sumari.\nSegons fonts pròximes a la investigació i a l’espera que l’autòpsia determine les causes de la mort, els cadàvers dels dos menors presentaven colps al cap.\nLes mateixes fonts han assenyalat que pel que sembla la dona pateix desequilibris mentals i tenia al·lucinacions, i el dia de la defunció dels xiquets va tindre un brot psicòtic.\nLa dona va ser traslladada aquest divendres a l’hospital de Llíria per a ser sotmesa a un examen d’especialistes que determinara si estava en condicions mentals de prestar declaració, sense perjudici que en un futur i en cas que se sol·licite per l’autoritat judicial, puga ser sotmesa a noves proves, per part de mèdics forenses, amb la finalitat de valorar la seua imputabilitat.


Farrera – Oficina de Turisme del Pallars Sobirà\nHome / Descobreix / Els municipis / Farrera\nFarrera, una paleta de paisatges\nUna atmosfera màgica creada per una gran varietat de paisatges envolta el municipi de Farrera i es converteix en el seu tret distintiu. Extensos boscos de pins, roures, alzines, avets, matollars mediterranis, camps de dall i cingleres formen un conjunt de gran bellesa. Els escassos 100 habitants de la zona es reparteixen entre sis petits pobles que han sabut conservar la tranquil·litat de la vida de muntanya.\nUn valuós patrimoni ramader format per una gran quantitat d’antigues bordes s’escampa per petites valls, entre les quals s’amaga el singular estany de Burg. Moltes espècies animals amenaçades, com l’emblemàtic gall fer o el fugisser gat fer, es refugien pels racons d’aquesta acolorida vall que es quedarà gravada a la retina de tots aquells que la visitin.


Inicien la variant de Balaguer, que evitarà el pas de prop de 2.000 vehicles pel centre\nActualitzada 27/09/2017 a les 08:43\nTindrà dos quilòmetres i permetrà reduir en nou minuts el trajecte de Lleida al Jussà || El departament de Territori anuncia que demà s’inicien les obres, costaran 3,6 milions i estaran enllestides a l’abril\n© La ronda sortirà de la rotonda sud entre la C-12 i la cruïlla amb la C-26, la carretera d'Alfarràs.\nEl departament de Territori i Sostenibilitat iniciarà demà les obres de la ronda de la C-12 a Balaguer, coneguda com a variant del Secà, després que el Govern l’adjudiqués el 2010 a la firma Acsa Sorigué i quedés aparcada per la crisi des d’aleshores. La variant evitarà el pas d’uns 2.000 vehicles diaris pel centre de la capital de la Noguera i donarà continuïtat a l’actual ronda sud. Tindrà una longitud de dos quilòmetres i costarà 3,6 milions d’euros. El secretari general d’Infraestructures, Ricard Font, va apuntar ahir que la via estarà finalitzada el proper mes d’abril (d’aquí a set mesos). En aquest sentit, va apuntar que aquesta infraestructura tindrà molta repercussió, “perquè es reduirà en nou minuts el trajecte de Lleida al Pallars i s’aconseguirà descongestionar el centre de Balaguer traient cada dia prop de 2.000 vehicles”, va dir.\nLa nova carretera, que discorrerà per la zona oest de la població de Balaguer, sortirà de la cruïlla actual entre la variant sud de Balaguer i la carretera C-26 cap a Alfarràs, i acabarà a la carretera C-12, a prop del cementiri municipal amb una rotonda que facilitarà l’accés al cementiri municipal (la rotonda tindrà quaranta metres de diàmetre).\nLa via comptarà amb deu metres d’amplada i el projecte preveu dos passos inferiors per garantir les connexions a tots dos costats de la nova via, que permetran donar continuïtat als camins Vinya dels Frares, Creu Trencada i el barranc dels Rucs. Els treballs inclouen, així mateix, la millora de part d’aquests camins i la creació d’un nou vial de 250 metres paral·lel a la variant per donar accés a l’escorxador municipal i un altre de 350 metres, des de la rotonda final per connectar amb el cementiri local a la C-12, que substituirà l’actual accés directe.\nTots els camins projectats tindran cinc metres d’amplada, excepte el de l’escorxador, que serà de sis metres perquè l’utilitzaran principalment pels camions. L’alcalde de Balaguer, Jordi Ignasi Vidal, ja va reclamar el gener d’aquest any al Govern que comencés la variant de la C-12, que estava pendent des de fa set anys. Un període de temps durant el qual el consistori l’ha anat reclamant tenint en compte la seua repercussió sobre el trànsit.\nEl projecte de millora de Comiols, aquesta tardor\nEl secretari d’Infraestructures, Ricard Font, va apuntar que el projecte de millora i adequació de la carretera de Comiols estarà a punt aquesta tardor, “tot i que, una vegada tinguem sobre la taula l’estudi tècnic, s’haurà de debatre amb el territori les prioritats i els itineraris principals cap al Pirineu en els quals serà més important invertir”, va dir. Així mateix, va assegurar que cal tenir una visió global i decidir.\n6.Mor un treballador en caure d'una teulada d'una empresa de Seròs


L'alcalde de Fonollosa remarca davant la jutge que no va rebre cap comunicació per aturar l'1-O - Regió7 :: El Diari de la Catalunya Central\nL'alcalde de Fonollosa remarca davant la jutge que no va rebre cap comunicació per aturar l'1-O\nProp de 200 persones es concentren davant dels jutjats de Manresa per donar suport a Eloi Hernàndez\njosep sallent manresa 13.03.2018 | 10:19\nEloi Hernàndez, aplaudit aquest dilluns al matí a la seva sortida dels jutjats Josep Sallent\nL'alcalde de Fonollosa, Eloi Hernàndez (ERC) ha subratllat aquest dilluns davant de la jutge que mai no va rebre "cap comunicació expressa per escrit" sobre que hagués d'impedir la celebració del referèndum de l'1 d'octubre a la seva població. Hernàndez ha rebatut d'aquesta manera l'acusació del delicte de desobediència que li va imputar el Jutjat d'Instrucció 2 de Manresa, on ha comparegut aquest dilluns a declarar com a investigat. Just després, ha hagut de tornar a entrar al jutjat per declarar en qualitat de perjudicat, per les destrosses que la Guàrdia Civil va dur a terme l'1-O al seu ajuntament.\nProp de 200 persones s'han concentrat des de 2/4 de 10 del matí davant dels jutjats de Manresa per donar suport a Hernàndez, que és el tercer dels càrrecs electes del Bages investigats per presumpta desobediència, després que fins ara ja hagin hagut de passar pel jutjat l'alcalde de Callús, Joan Badia, i el regidor de Cultura de Sant Joan de Vilatorrada, Jordi Pesarrodona, tots dos d'ERC.\nEntre els concentrats, a banda de veïns de Fonollosa, hi havia nombrosos càrrecs d'ERC del Bages, com la diputada al Parlament, Adriana Delgado; el president del Consell Comarcal del Bages, Agustí Comas; i diferents alcaldes republicans de la comarca. En representació d'altres partits, també s'hi han vist l'alcalde de Sallent, David Saldoni (PDeCAT); el regidor d'ICV a Sant Joan de Vilatorrada Albert Marañón; i el regidor de la CUP de Manresa Jordi Masdeu.\n"Avui intentaré defensar tant bé com pugui el coratge i la dignitat de la gent de Fonollosa i de Camps", ha expressat Hernàndez davant de la multitud congregada, abans d'entrar als jutjats. L'alcalde fonollosenc ha emmarcat la seva imputació en "la persecució per terra, mar i aire que ens estan fent a la ciutadania i als representants polítics". Segons ha assenyalat, "la gent de Fonollosa sabem molt bé què va passar, tenim el record molt viu", referint-se a les càrregues de la Guàrdia Civil, que van causar cinc ferits, a banda de danys a l'Ajuntament per valor de 7.000 euros.\nUn cop a dins, Hernàndez ha comparegut davant de la jutgessa en qualitat, en primer lloc, d'investigat, on només ha acceptat respondre les preguntes del seu advocat defensor, Josep Riba. És una estratègia diferent de la que havien seguit Badia i Pesarrodona, quan tots dos es van acollir al seu dret a no declarar. Avui, Hernàndez també s'ha acollit al dret a no respondre preguntes de la jutge i del fiscal, però sí del seu advocat. I, segons ha explicat davant dels mitjans de comunicaicó, ha deixat clar que, abans de l'1-O, "no vaig rebre cap comunicació expressa per escrit".\nPoc després, Hernàndez ha tornat a comparèixer davant de la jutge, aquest cop citat com a testimoni, com a perjudicat dels desperfectes causats per la Guàrdia Civil a l'Ajuntament. "He pogut explicar el que vaig veure com a testimoni i els danys materials a les oficines i a les dependències municipals", ha explicat Hernàndez a la sortida. En aquest cas, sí que ha acceptat les preguntes de la jutge i el fiscal. "Les preguntes han estat molt correctes. Els meus advocats vetllaven perquè cap de les preguntes no anés amb la intenció de perjudicar-me en la meva causa com a investigat", ha afegit.\nL'alcalde ha conclòs la seva intervenció davant de la premsa posant de manifest que "el que va passar l'1 d'octubre va ser el trencament de la convivència dels nostres pobles, provocada per les actuacions violentes de la policia espanyola", quan "l'únic que s'estava produint era una activitat de democràcia, pacífica i amb actitud festiva".


Joana Torres: I com gestionar l'esclat d'emocions que tinc...?\nFa uns mesos vaig escriure sobre ser cuidadora.\nPoc pensava llavors que tindríem una pandèmia, i que tot plegat, seria més ràpid que no esperava.\nEn Martí, el meu petit, si, sempre ho serà el petit malgrat els seus vint-i-tres i que pensa que ja és gran!, marxa de casa a compartir pis.\nAlgunes vegades, rondinant, tal com toca a una mare, li he dit... a veure si et fas gran i marxes, que em dónes molta feina!\nPoc pensava que seria tan aviat.\nMai he viscut sola, primer a una família enorme, després primer marit, fils.... i fins aquí.\nAls meus cinquanta-vuit anys mai he estat sola més de quatre o cinc dies. Que eren unes mini vacances de cuina, roba, ordre domèstic....\nI ara, un munt d'emocions em tenen plena de contradiccions. Ha de seguir el seu camí, com han fet els seus germans i germana més grans, veig certes coses positives, però per un altre costat, penso com gestionaré tot això, i un munt d'emocions m'embarguen.\nVa costar tenir aquest fill, jo ja era gran, per mi trenta-cinc anys era ser gran, sempre recordo la sort que he tingut amb què els germans grans el cuidessin tant, tantes hores.\nCrec, sincerament, que és el que em coneix més, amb el que he parlat més de tot, el que es diu tot de tot. Malgrat les nostres discrepàncies polítiques, contundents, aquest tancament a casa ha estat tranquil, hem compartit algun Desperados, vermutets, xocolata, llargues converses i fins i tot... si... algun cigarret!\nEns hem manifestat per moltes causes, junts, si alguna cosa tenim en comú, és que estem totalment en contra de les injustícies, socials i polítiques.\nAra cal veure com gestiono el temps, molt dedicat a cuinar per ell, com porto no rebre el petó de bon dia, dinar junts, i els esmorzars de diumenge al nostre balconet, alguna copeta de vi, mentre ens posem al dia.\nTinc un cuquet a la panxa, que em diu coses negatives, però... sóc de mena positiva, la vida segueix i ha estat la meva opció viure sense parella.\nEll, com és normal, està super il·lusionat amb l'aventura i marxa amb dues persones que crec són sensates, bons amics seus.\nFins aquí la teoria del que sento, veurem la pràctica com em va....\nPublicat per Joana a 12:04\nEtiquetes de comentaris: amor, familia, família, fills, hijos, love, Sentiments, sentimientos, Vida\nEt pot servir el mateix eslògan que diem tots aquests darrers mesos: "Tot anirà bé!"\nEsperem que sigui així per a tu, per a ell i per a tots plegats.\nBon dia Joana! Segur que tot anirà be, en Martí es molt sensat, si que et trobaràs a faltar però sap que sempre serà al teu costat. La meva filla també et va independitzar als 23 anys.


Apartment Gala66 Yekaterinburg Rússia - Ofertes d'hotels amb els MILLORS DESCOMPTES EN LÍNIA\nUlitsa Tokarei 26, Verkh-Isetski, Yekaterinburg, Rússia, 620028 - Veure al mapa\nMés informació sobre Apartment Gala66\nDissenyat tant per oci com per negoci, Apartment Gala66 està situat idealment a Verkh-Isetsky; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartment Gala66 és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, servei d'habitacions, transport hotel/aeroport, habitació familiar, ascensor.\nTotes les instal.lacions per als clients, ofereixen comoditats destinades a assegurar tot el comfort possible. Spa de l'hotel, són llocs ideals per a relaxar-se després d'un llarg dia. Si buscau un allotjament còmode i adequat a Yekaterinburg, faci de Apartment Gala66 la vostra llar.


CRDO Xufa de València - LA PLAÇA DE L'AJUNTAMENT DE VALÈNCIA ACOLLIRÀ PER TERCER ANY CONSECUTIU EL “DIA DE L’ORXATA I LA XUFA DE VALÈNCIA”\nLA PLAÇA DE L'AJUNTAMENT DE VALÈNCIA ACOLLIRÀ PER TERCER ANY CONSECUTIU EL “DIA DE L’ORXATA I LA XUFA DE VALÈNCIA”\nDissabte que ve 6 de juliol, se celebrarà el Dia de l'Orxata i la Xufa de València, per tercer any consecutiu en la Plaça de l'Ajuntament de València.\nDes de la 12 del matí i fins a la 21.30 de la nit, les empreses participants mostraran les seues novetats, donaran degustacions i vendran productes elaborats amb xufa de València.\nL'acte institucional d'inauguració se celebrarà a les 12.15, i es preveu l'assistència de diferents autoritats de l'Ajuntament de València i de la resta de corporacions dels municipis de la zona de la D.O. Xufa de València.\nEncara que l'orxata serà la indiscutible protagonista del dia, els visitants també podran provar diferents productes fets amb orxata o xufa de València, des de begudes vegetals a base de xufa, gelats i cremes fins a cerveses o licors. També podran assistir al xou cooking a càrrec del reconegut cocteler Ciriaco o gaudir del concert de la Trocamba Matanuska que posarà el punt final a aquesta jornada festiva. A més, l'empresa Chufi realitzarà diversos actes per a celebrar que la seua orxata, a partir d'enguany, ja s'exporta als 5 continents; una mostra més de l'enorme potencial que té per davant aquesta tradicional beguda valenciana.\nPer al Consell Regulador, un dels objectius d'aquesta jornada és continuar conscienciant a consumidor de la importància de buscar el segell de garantia de la Denominació d'Origen, que dóna la seguretat al consumidor que l'orxata que està prenent està elaborada exclusivament amb Xufa de València amb Denominació d'Origen, moltíssim més nutritiva i de major qualitat que la xufa importada.\nA més de ser una garantia de qualitat, l'aposta per aquest segell, és també una aposta per la conservació de l'horta de València i dels agricultors que viuen d'ella.


La UE anuncia una major ajuda humanitària als iraquians que fugen de la violència - EU Reporter\nLa UE anuncia una major ajuda humanitària als iraquians que fugen de la violència\nLa Comissió Europea augmentarà l’assistència humanitària a l’Iraq en 5 milions d’euros després del desplaçament de centenars de milers de persones com a conseqüència dels recents atacs perpetrats per l’Estat Islàmic de l’Iraq i el Llevant (ISIL) i altres grups armats. Aquest finançament addicional portarà el total del finançament humanitari del 2014 a l'Iraq a 12 milions d'euros.\nLa comissària de Cooperació Internacional, Ajuda Humanitària i Protecció Civil, Kristalina Georgieva, va dir: "Aquesta nova onada de violència té terribles conseqüències per a nens, dones i homes vulnerables. El nostre nou finançament supera els 3 milions d’euros que vaig anunciar al març durant la meva visita a Bagdad i la regió kurda de l’Iraq en previsió d’un deteriorament de la seguretat del país. Ajudarà a alleujar el patiment proporcionant serveis i assistència bàsics. Faig una crida a totes les parts en la lluita per garantir la seguretat dels civils i respectar el paper dels humanitaris que treballen en condicions perilloses."\nLa recent onada de desplaçaments va ser precipitada per la presa de la ciutat de Mosul per part de l’ISIL i els atacs de grups d’oposició armats dirigits a les governacions de Ninewah, Salah Al-Din, Diyala i Al Anbar. Fins ara mig milió de persones han estat desplaçades de Ninewah fins ara, cosa que se suma a les més de 400 persones desplaçades en els darrers sis mesos.\nEncara no està clar l’abast del desastre humanitari, ja que actualment hi ha moltes famílies desplaçades acollides per familiars i comunitats d’origen. S'espera que el nombre de desplaçats augmenti a causa de la gravetat dels combats. El departament d’Ajuda Humanitària i Protecció Civil (ECHO) de la Comissió Europea ha estat preparant la seva resposta a les noves onades de desplaçament i aquest finançament addicional és un pas més en aquest procés.\nLa ciutat de Mosul (governació de Ninewah) va caure sota el control de grups d'oposició armats (AOG), inclosos l'Estat Islàmic de l'Iraq i el Llevant (ISIL). Es va informar que tots els hospitals de Mosul, amb una població propera als dos milions de persones, estan tancats. Les organitzacions humanitàries també s'han traslladat de Mossul.\nEs desenvolupa una crisi humanitària a gran escala. L'ONU ha informat de víctimes en centenars i desplaçaments massius de la població. La violència continua provocant desplaçaments pel centre i el nord de l'Iraq, provocant un augment del nombre de desplaçats interns (PDI). Les estimacions actuals suggereixen que fins a 500 persones han estat desplaçades des del gener. Es calcula que 000 desplaçats interns han arribat a Erbil i Dohuk els darrers dies.\nLes agències humanitàries continuen organitzant assistència per a famílies desplaçades. Tot i que de moment les condicions per als desplaçats interns allotjats per comunitats locals són estables, hi ha preocupacions sobre les capacitats de les comunitats kurdes que ja acullen un gran nombre de desplaçats interns d'Al-Anbar i de refugiats sirians.\nA les fronteres disputades entre Ninewa i les governacions kurdes, s’està informant de l’escassetat d’aliments als mercats locals, així com de la interrupció dels serveis d’electricitat i aigua. Les agències humanitàries continuen treballant en l'establiment d'allotjament temporal a Shikan i Khabat, i la distribució d'aliments i articles d'emergència. La restauració i l'enfortiment dels serveis de salut a les zones on s'estan reunint desplaçats interns és una prioritat.\nEl suport humanitari total de la Comissió Europea a l'Iraq des del 2007 puja a gairebé 145 milions d'euros, inclòs el suport als refugiats sirians a l'Iraq. El seu programa humanitari respon a les necessitats dels iraquians desplaçats al país i dels refugiats iraquians a Jordània i al Líban amb 7 milions d’euros el 2013 i 12 milions d’euros el 2014.\nTemes relacionats:a AnbarDiyaladestacat-Imatge completaEstat Islàmic de l'IraqNinewahSalah Al-Din\nFerrocarrils: obrint el camí per a més creixement, més eficiència i qualitat de servei a Europa\nPresentem Manfred Weber, el nou president del Grup EPP


Fent Vies : Via La veu del Riu Alt Urgell Paret del riu de la Vansa\nVia La veu del Riu Alt Urgell Paret del riu de la Vansa\nAlt Urgell Paret del riu de la Vansa330m 6b\nUna via tot especial ja que en l’aproximació s'ha de passar per dintre del riu. Al migdia hi toca una mica el sol.La via te una part mes humida amb pols de calç a la paret i una segona part més vertical i amb més grau. L’equipament és molt justet .\nJoc de friends fins el 2 i 14 cintes\nDescens amb ràppel\nAproximació 40 minuts\nAl primer pas hem hagut de fer invents per poder xapar els cordinos de la primera assegurança perquè estava ben moll. Seguim per un tram fàcil fins a sota la reunió,allà hi ha un pas que te l’has de mirar molt bé.\nL2 no saps com començar, si baixar una mica per entrar a la placa o fer un A0 des de la reunió i agafar una pressa que et permet tirar amunt, El llarg està una mica humit i brut per culpa de la calç, s’ha de reforçar algun pas .\nL3 i L4 és fan sense problemes .\nDesprés se surt cap a la feixa atenció amb les pedres soltes.\nL6 i L7 la paret és més vertical i més bona un llarg maco i tècnic .\nL8 Es el més difícil, el primer 6b pugem com podem per el diedre i quant ens aixequem veiem un pitó molt lluny i no trobem res per les mans, hem llavors hem d’anar cap a la dreta a buscar una placa adherència. el segon 6b és un pas atlètic amb bona presa .\nl'últim llarg: encara que des de la reunió no es veu res, al final de la fissura hi ha un pitó( s’hi arriba bé), més amunt hi ha uns passos atlètics però amb bona presa .\nEl Descens el fem amb 6 ràpels de R8 a R6,de R6 a un pi de la feixa, d’una anella de la feixa a la R4 , de la R4 a la R3, de la R3 a la R1, de la R1 al Riu.\nPDF de La Veu Del Riu\n27/09/2014 Enric Domènech i Lluís Vila\nPublicat per EnricDC a 3:57\nEtiquetes de comentaris: alt Urgell, ombra al matí, paret del riu la Vansa, Semiequipada\nVia La veu del Riu Alt Urgell Paret del riu de la...


Convocatòria per a la presentació de propostes de cursos d'estiu de la Universitat d'Alacant Rafael Altamira · 2017. Cursos d'Estiu de la Universitat d'Alacant 'Rafael Altamira'\nConvocatòria per a la p.. Rafael Altamira · 2017\nConvocatòria per a la presentació de propostes de cursos d'estiu de la Universitat d'Alacant Rafael Altamira · 2017\nAddenda al BOUA: "En qualsevol cas, la impartició efectiva del curs estarà condicionada al fet que s’hi matricule el nombre mínim d’estudiants, a les disponibilitats pressupostàries, la viabilitat econòmica i d’infraestructura, sense que la selecció prèvia atribuïsca cap mena de dret o d’expectativa. Si faltant 15 dies per al començament del curs, aquest no té 50% del nombre d'alumnes previst per a la seua realització, se suspendrà automàticament" (punt 5 Criteris de selecció)\nCursos preseleccionats per al Campus de la UA\nFormulari d'alta de tercers pdf (cal que vaja signat i acompanyat de DNI escanejat per ambdues cares). Professorat aliè a la UA. Com emplenar aquest imprès: guia pràctica\nTítol: CONVOCATÒRIA PER A LA PRESENTACIÓ DE PROPOSTES DE CURSOS D’ESTIU DE LA UNIVERSITAT D’ALACANT RAFAEL ALTAMIRA, JULIOL 2017\nEls Cursos d’estiu de la Universitat d’Alacant (UA) “Rafael Altamira” tenen com a objectiu contribuir a divulgar el coneixement en els àmbits de la ciència, la tecnologia, les ciències socials i humanes i la cultura, sobretot en l’entorn territorial d’Alacant. Són una activitat docent, però complementària de l’ordinària de la UA, gràcies a la qual és possible tenir accés a continguts que complementen i amplien el currículum que es desenvolupa en les diferents titulacions universitàries. Per això, els cursos d’estiu estan oberts també a professionals, especialistes, tècnics i, en general, a qualsevol persona interessada en l’oferta, que pot veure’ls com una ocasió per a formar-se, fins i tot professionalment, i per a ampliar coneixements. Amb aquests cursos, la Universitat d’Alacant compleix les finalitats estatutàries lligades, entre d’altres, a la transferència del coneixement, i també a l’atenció i la participació en el desenvolupament social del territori.\nLa vocació dels cursos d’estiu és oferir una perspectiva plural de la temàtica pròpia de cadascun, aportada per un nombre significatiu de ponents, i prioritzar-ne el reconegut prestigi.\nPer a complir aquests objectius s’aprova aquesta convocatòria per a la presentació de propostes de Cursos d’estiu de la Universitat d’Alacant “Rafael Altamira” 2017, que hauran d’impartir-se en el campus de la UA i en els espais propis de la Universitat d’Alacant, segons les bases següents. D’acord amb el límit pressupostari i organitzatiu, se seleccionaran un màxim de 12 cursos:\nCada curs podrà tenir una persona al capdavant de la direcció, i és imprescindible que pertanya al col·lectiu del professorat amb vinculació permanent a la Universitat d'Alacant, en actiu i que preste serveis a temps complet. No obstant això, els cursos fruit d'un conveni podran comptar amb un codirector extern a la UA sempre que així ho establisca el text d'aquest conveni.\nLes dates previstes per a la realització dels cursos seran del 3 al 28 de juliol del 2017.\nModalitat A: 15 hores presencials (1,5 crèdits ECTS/LRU)\nModalitat B: 20 hores presencials (2 crèdits ECTS/LRU)\nModalitat C: 30 hores presencials (3 crèdits ECTS7LRU)\nEls cursos s’impartiran en el Campus de Sant Vicent del Raspeig, la Seu Ciutat d’Alacant o en altres espais propis de la Universitat d’Alacant.\nLa proposta i, si escau, la impartició de cursos d’estiu fora del campus o en els espais propis de la Universitat d’Alacant, en llocs en què la UA tinga presència formalitzada mitjançant un conveni, es regiran d’acord amb allò que preveuen aquests convenis. En tot cas, aquesta convocatòria s’aplicarà amb caràcter supletori.\nTant per a la determinació de les dates de realització com per a l’assignació definitiva del lloc de celebració dels cursos es tindran en compte les necessitats d’infraestructura, el calendari d’exàmens de la UA, especialment en el cas dels que estiguen relacionats amb les temàtiques afins al curs, i les necessitats de distribució dels cursos per àrees.\nLes propostes es presentaran telemàticament a través de la pàgina web dels cursos d’estiu a partir de l’endemà de la publicació d’aquesta convocatòria en el BOUA.\nLa data límit per a presentar les propostes serà el 16 de gener del 2017.\n-El vicerector d’Estudis, Formació i Qualitat o persona en qui delegue.\n-La coordinadora acadèmica dels Cursos d’estiu de la UA “Rafael Altamira”\nLa dotació màxima per a aquesta convocatòria és de 25.000€ per a 12 cursos i està consignada en el capítol 2 del pressupost del Secretariat de Seus Universitàries. L’execució d’aquesta dotació està supeditada a la disponibilitat de liquiditat de la Universitat d’Alacant.\nEls recursos i els ingressos addicionals provinents de les matrícules complementaran la quantitat pressupostada inicialment.\nLa resolució provisional de la convocatòria es farà pública el 2 de febrer del 2017 en la pàgina web del vicerectorat (http://web.ua.es/va/vr-cultura/).\nContra aquesta resolució provisional es podrà interposar una reclamació davant la comissió de selecció entre els dies 3 i 14 de febrer del 2017, inclusivament.\nLa resolució definitiva es publicarà en el mateix lloc web el 20 de febrer del 2017.\nAlacant, X de desembre de 2016\nD) Per a la realització de cada curs serà necessària una matrícula mínima de 30 estudiants. Les propostes seleccionades definitivament que no arriben a aquest mínim en el moment d’impartir el curs podran ser cancel·lades una vegada escoltats/des els/les directors/es.\nNo obstant això, la comissió de selecció valorarà la impartició d’un curs encara que no arribe al mínim d’alumnat si l’interès del curs ho requereix i té un cost raonable. En tot cas, com a criteri de valoració s’haurà de tenir en compte si el curs rep algun tipus de patrocini.\n1. Una vegada seleccionat un curs, el/la director/a enviarà abans de l’1 de març del 2017:\nEl programa definitiu del curs (professorat, amb indicació del càrrec/categoria, horaris i títols de les intervencions), ajustat al calendari del Campus o espais propis de la Universitat d’Alacant, segons el lloc d’impartició del curs, i destacarà, si escau, el professorat extern de prestigi reconegut amb el qual comptarà. Una vegada aprovat pel Consell de Govern no podrà haver-hi canvis substancials ni en el programa ni pel que fa als ponents.\nDe cada professor/a, les dades següents:\nProfessió, nivell o càrrec professional, com vol que aparega en la publicitat del curs\nB) La reserva i la gestió del trasllat dels ponents es farà des del Vicerectorat de Cultura, Esport i Llengües, d’acord amb el principi de bona administració esmentat, que buscarà el cost més baix, especialment per al cas de mitjans de transport públic.\nE) Els dinars o els sopars es faran en els restaurants concertats amb la UA i amb un menú establit per endavant. La direcció del curs haurà de presentar un informe en què quede reflectida la data del dinar o sopar, el nom, els cognoms i el càrrec dels comensals del curs.\nC) El professorat de fora de la Universitat d’Alacant haurà d’impartir un mínim de dues hores en cada curs.\nD) No es rebrà cap remuneració addicional per moderar taules redones, siga per la direcció del curs o pel professorat que hi participa.\nA) Reunir-se amb la coordinadora acadèmica dels Cursos d’estiu de la Universitat d’Alacant “Rafael Altamira” una vegada aprovats els cursos per a fixar els detalls del programa i dels compromisos adquirits.\nB) Remetre la documentació requerida dels/de les docents i els departaments que consta en el punt II en el termini establit.\nC) Informar el professorat sobre els aspectes d’organització següents: setmana del curs, data, hora i lloc de la intervenció, i també de la normativa aplicable a les condicions de viatge, allotjament i retribució.\nD) Col·laborar amb la coordinadora acadèmica dels Cursos d’estiu de la UA “Rafael Altamira” en la promoció del curs entre l’alumnat potencial.\nF) Seleccionar un/a estudiant col·laborador/a.\nI) Avaluar l’aprofitament del alumnat per a la concessió de crèdits per activitats culturals, esportives, representació estudiantils, solidàries i cooperació, i complir el termini màxim que dispose la coordinadora acadèmica dels Cursos d’estiu de la UA “Rafael Altamira.”\nJ) Atendre els mitjans de comunicació quan siga requerit, i en qualsevol cas, assistir a les rodes de premsa (tant de presentació dels cursos com l’específica durant el desenvolupament).\nK) Durant la celebració dels cursos haurà d’atendre personalment el bon desenvolupament de l’activitat, juntament amb la coordinadora acadèmica dels Cursos d’estiu de la Universitat d’Alacant "Rafael Altamira", difondrà tots els actes culturals programats i hi donarà suport amb l’assistència.\nCada curs tindrà un/a alumne/a col·laborador/a que oferirà suport logístic a la direcció del curs durant el desenvolupament. Aquest/a estudiant tindrà la matrícula gratuïta.\nFins al 16 de gener del 2017: termini de presentació de propostes de cursos.\n2 de febrer del 2017: resolució provisional de la convocatòria.\nDel 3 al 14 de febrer del 2017: presentació de reclamacions.\n20 de febrer del 2017: resolució de les reclamacions i publicació de la resolució definitiva de cursos admesos.\nFins a l’1 de març del 2017: límit de lliurament de la documentació i programa definitiu.\nMaig de 2017: presentació oficial dels cursos i obertura del termini de matrícula


Creix la venda de verdures al supermercat i es dispara la demanda de peix congelat\nUn supermercat Bon Preu de Barcelona amb algunes prestatgeries buides | ACN\nBonpreu assegura que el cost dels productes bàsics s'ha mantingut, malgrat els augments de les compres\nACN Bonpreu assegura que el cost dels productes bàsics s'ha mantingut, malgrat els augments de les compres\nDurant el període de confinament ha crescut la venda al supermercat de verdures com el carbassó o la patata i la demanda de peix congelat s’ha disparat un 151%. Així ho revela una anàlisi interna que ha elaborat Bonpreu dels productes d’alimentació i neteja més demandats arran de la crisi. En concret, el consum de verdura i fruita ha crescut un 54% i un 33%. Pel que fa a la carn, les vendes han augmentat un 50%, i en destaca el xai, els elaborats o el bistec. Quant a l’alimentació envasada, s’ha detectat un canvi de patró, que ha anat de la compra de bàsics com les conserves, la pasta o l’arròs, cap a productes associats a moments de plaer, com cerveses o xocolata. Des de la companyia asseguren que el preu dels productes s’ha mantingut.\nSi bé el consum de productes bàsics durant les primeres setmanes de l’estat d’alerta va créixer molt als establiments del grup Bonpreu, durant les següents el creixement ha estat més sostingut. Segons expliquen en un comunicat, els preus s’han mantingut si es comparen als de l’any passat i, per exemple, el de les sopes, brous, llet o mantega, fins i tot han baixat.\nD’altra banda, també han augmentat les vendes d’articles de neteja i higiene personal com el sabó, lleixiu o paper higiènic. En aquest cas, la companyia osonenca assegura que els preus també s’han mantingut estables respecte a les setmanes prèvies a la crisi.\nLa prioritat del grup ha estat garantir el subministrament dels productes i, a mesura que s’ha pogut, assenyalen en el comunicat, s’han anat activant els descomptes. Actualment, tenen més de 500 productes amb descompte.\nPer elaborar l’anàlisi, Bonpreu ha relacionat dades de 187 botigues Bonpreu i Esclat d’arreu del país i una mitjana d’1,2 milions d’actes de compra setmanals.


Temps D'Uriços A L'Empordà | El Blog De TurismeRural.com\nComença la temporada Temps d’Uriços a Sant Feliu de Guíxols!\nSOM GANXONS PERQUÈ TENIM MOLT DE GANXO!\nDurant els mesos de desembre, gener i febrer, se celebren les Jornades Gastronòmiques “Temps d’Uriços”.\nPerò, ja sabeu què són els uriços?\nUriços per als ganxons (un dels gentilicis dels habitants de Sant Feliu de Guíxols), eriçons, garotes o garoines per a la resta de catalans; aquests animals marins entren ara als seus mesos d’esplendor, motiu pel qual diverses poblacions de la Costa Brava organitzen campanyes gastronòmiques amb aquest producte com a protagonista.\nUna d’aquestes, són les que organitzen any rere any a la vila marinera de Sant Feliu de Guíxols. De l’1 de desembre i fins al 29 de febrer (serem en any de traspàs), diversos restaurants ganxons oferiran als visitants promocions i ofertes amb els uriços com a producte destacat, sols o acompanyats de cava o vi.\nA les jornades d’enguany si han adherit més d’un vintena de restaurants en els quals els visitants podran gaudir d’aquest producte típic de la costa gironina en menús de degustació o menús mariners.\nEn el marc d’aquestes jornades, destaca l’Uriçada Popular, que tindrà lloc el dissabte 30 de gener a les 11 h als Jardins de Juli Garreta de la vila.\nReserva una de les nostres cases rurals del Baix Empordà i disfruta de la seva gastronomia tan peculiar!


Arròs i gendarme – Francesc-Marc Álvaro\nFrancesc-Marc Álvaro | Arròs i gendarme\n29 nov 2019 Arròs i gendarme\nUna escena familiar dels anys cinquanta: una taula parada, al voltant de la qual hi seuen pares, avis i fills, tots a punt de menjar-se un arròs. Una escena pública del 1939: fileres de persones que passen la frontera amb maletes i mocadors de farcells, fugint de l’Espanya de Franco mentre els gendarmes s’ho miren amb el posat de qui vol fer rutina del que és excepcional. Arròs i gendarme. Tot això ho he vist a la magnífica exposició de pintures de Daniel Berdala, que encara podeu visitar –fins demà dissabte– a la petita sala La Mirada Expandida, al barceloní carrer Bailèn, 119.\nUs en parlo perquè em va emocionar el que hi vaig veure. Alerta, perquè les emocions estan de rebaixes i el terme és grapejat per qualsevol venedor de fum. Quan dic emocionar vull dir que va encendre l’interruptor més delicat de la intuïció i del discerniment. Berdala apunta els nexes subtils entre la memòria íntima i la memòria col·lectiva, entre el lirisme ordinari de cada llar i l’èpica amargant de la història recent. Imatges de la vida quotidiana sota la dictadura –sensacional pintura d’un grup de joves amb Vespa– i també imatges de la vida abrupta dels derrotats que emprenen la ruta de l’exili enmig de les muntanyes, “sense dir res”, com fa el poeta. L’exercici d’autoreconeixement que ens proposa Berdala ens interpel·la sobre la superposició dels diversos passats que portem a la motxilla. A vegades, en som ignorants, però els anem traginant. Per això l’exposició es titula, encertadament, Pensava que ho sabies . Però mai ho sabem tot, sempre hi ha angles morts de la memòria. Fent broma, li dic a Berdala que la mostra hauria de portar un altre títol: Arròs i gendarme.\nDaniel Berdala apunta els nexes subtils entre la memòria íntima i la memòria col·lectiva\nA partir de fotografies familiars i de fotografies d’André Alis, el farmacèutic de Prats de Molló que atrapava la realitat que veia a la frontera, Berdala evoca moments on les figures –desdibuixades o entelades– tenen el protagonisme dels vells fantasmes que no poden escapar del castell. Són figures alienes a la història perquè formen part d’un present que hem convingut a fer etern i efímer alhora. Com el retrat de la mare de l’artista contemplant l’horitzó, una presència que ens reclama i que vol conjurar les trampes de l’enyorament i de la nostàlgia. Com aquells homes que travessen la ratlla, capcots. El dolor i la pèrdua hi són, però no ho xuclen tot: hi ha espai per a la compassió, sense estridències. Diríem espai per a l’esperança, si no fos massa solemne. Avui i demà encara podeu gaudir d’aquest viatge al vostre endins.